[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 10.2.2009

KOM(2009) 45 endelig

2009/0016 (CNS)

Forslag til

RÅDETS BESLUTNING

om berigtigelse af direktiv 2008/73/EF om forenkling af procedurerne for udarbejdelse af lister og offentliggørelse af oplysninger på veterinærområdet og det zootekniske område og om ændring af direktiv 64/432/EØF, 77/504/EØF, 88/407/EØF, 88/661/EØF, 89/361/EØF, 89/556/EØF, 90/426/EØF, 90/427/EØF, 90/428/EØF, 90/429/EØF, 90/539/EØF, 91/68/EØF, 91/496/EØF, 92/35/EØF, 92/65/EØF, 92/66/EØF, 92/119/EØF, 94/28/EF og 2000/75/EF, beslutning 2000/258/EF og direktiv 2001/89/EF, 2002/60/EF og 2005/94/EF

BEGRUNDELSE

Ved Rådets direktiv 2008/73/EF ændredes en række af Rådets retsakter for bl.a. at fastsætte ensartede regler for offentliggørelse af lister over nationale referencelaboratorier, der er officielt godkendt af medlemsstaterne med henblik på diagnosticering af dyresygdomme, og lister over institutioner eller myndigheder, der er officielt godkendt med henblik på handel inden for Fællesskabet eller import til Fællesskabet på veterinærområdet og det zootekniske område.

Direktiv 2008/73/EF trådte i kraft den 3. september 2008. Ved direktiv 2008/73/EF forpligtes medlemsstaterne til at sætte de nødvendige love og administrative bestemmelser i kraft for at efterkomme dette direktiv inden den 1. januar 2010. Direktivet foreskriver imidlertid ikke, at medlemsstaterne skal anvende disse bestemmelser fra denne dato.

Af hensyn til retssikkerheden og for at sikre en fælles anvendelsesdato for disse foranstaltninger i alle medlemsstater bør medlemsstaterne anvende disse foranstaltninger fra denne dato.

Da foranstaltningerne skal anvendes fra den 1. januar 2010, bør direktiv 2008/73/EF også anvendes ensartet fra denne dato i alle medlemsstater.

Nogle af de ændringer, der blev indført ved direktiv 2008/73/EF, kræver imidlertid ikke gennemførelse i medlemsstaterne og bør derfor ikke berøres af denne beslutning. Disse ændringer vedrører henholdsvis vedtagelsen af særlige dyresundhedsforanstaltninger efter proceduren i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[1], og berigtigelse af en forældet reference.

Med henblik på en gnidningsfri overgang til de nye forenklede procedurer for udarbejdelse af lister og offentliggørelse af oplysninger på veterinærområdet og det zootekniske område bør det fastsættes, at der kan vedtages overgangsbestemmelser efter proceduren i Rådets afgørelse 1999/468/EF.

Direktiv 2008/73/EF bør derfor berigtiges i overensstemmelse hermed.

2009/0016 (CNS)

Forslag til

RÅDETS BESLUTNING

om berigtigelse af direktiv 2008/73/EF om forenkling af procedurerne for udarbejdelse af lister og offentliggørelse af oplysninger på veterinærområdet og det zootekniske område og om ændring af direktiv 64/432/EØF, 77/504/EØF, 88/407/EØF, 88/661/EØF, 89/361/EØF, 89/556/EØF, 90/426/EØF, 90/427/EØF, 90/428/EØF, 90/429/EØF, 90/539/EØF, 91/68/EØF, 91/496/EØF, 92/35/EØF, 92/65/EØF, 92/66/EØF, 92/119/EØF, 94/28/EF og 2000/75/EF, beslutning 2000/258/EF og direktiv 2001/89/EF, 2002/60/EF og 2005/94/EF

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[2],

under henvisning til udtalelse fra Europa-Parlamentet[3], og

ud fra følgende betragtninger:

(1) Ved Rådets direktiv 2008/73/EF[4] ændredes i alt 23 retsakter fra Rådet for bl.a. at fastsætte forenklede procedurer for udarbejdelse af lister og offentliggørelse af oplysninger på veterinærområdet og det zootekniske område.

(2) Direktiv 2008/73/EF trådte i kraft den 3. september 2008. Medlemsstaterne skal sætte de nødvendige love og administrative bestemmelser i kraft for at efterkomme dette direktiv inden den 1. januar 2010. Direktivet foreskriver imidlertid ikke, at medlemsstaterne skal anvende disse bestemmelser fra denne dato.

(3) Af hensyn til retssikkerheden bør direktiv 2008/73/EF berigtiges for at sikre, at de ændringer, der ved dette direktiv foretages af de forskellige retsakter fra Rådet med henblik på forenklingen af disse procedurer, anvendes ensartet i medlemsstaterne fra den 1. januar 2010. Direktiv 2008/73/EF bør derfor berigtiges, således at det også finder anvendelse fra denne dato. Dette direktiv bør ligeledes berigtiges for at sikre, at medlemsstaterne anvender disse bestemmelser fra denne dato.

(4) Visse andre ændringer af Rådets direktiv 64/432/EF[5] og 90/426/EØF[6] i henhold til direktiv 2008/73/EF vedrører imidlertid ikke den forenklede procedure, og det er derfor ikke nødvendigt, at medlemsstaterne udsætter datoen for deres anvendelse til den 1. januar 2010. Disse ændringer vedrører henholdsvis vedtagelsen af særlige dyresundhedsforanstaltninger efter proceduren i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[7], og berigtigelse af en forældet reference.

(5) Med henblik på en gnidningsfri overgang til de nye forenklede procedurer for udarbejdelse af lister og offentliggørelse af oplysninger på veterinærområdet og det zootekniske område bør det fastsættes, at der kan vedtages overgangsbestemmelser efter proceduren i Rådets afgørelse 1999/468/EF.

(6) Af hensyn til retssikkerheden og for at sikre kontinuiteten bør denne beslutning anvendes fra den 3. september 2008, som er datoen for ikrafttrædelse af direktiv 2008/73/EF.

(7) Direktiv 2008/73/EF bør derfor berigtiges i overensstemmelse hermed -

VEDTAGET FØLGENDE BESLUTNING:

Artikel 1

Direktiv 2008/73/EF berigtiges således:

1) Artikel 20, stk. 2, udgår.

2) Følgende indsættes som artikel 23a og 23b:

"Artikel 23a Overgangsbestemmelser

Der kan vedtages overgangsbestemmelser efter proceduren i artikel 23b, stk. 2.

Artikel 23b Udvalgsprocedure

1. Kommissionen bistås af Den Stående Komité for Fødevarekæden og Dyresundhed, der er nedsat ved artikel 58 i forordning (EF) nr. 178/2002.

2. Når der henvises til dette stykke, anvendes artikel 5 og 7 i afgørelse 1999/468/EF.

Det tidsrum, der nævnes i artikel 5, stk. 6, i afgørelse 1999/468/EF, fastsættes til tre måneder."

3) Artikel 24, stk. 1, affattes således:

"1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 2010. De tilsender straks Kommissionen disse bestemmelser.

De anvender disse bestemmelser fra den 1. januar 2010.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne."

4) Artikel 25 affattes således:

"Artikel 25 Ikrafttrædelse og anvendelse

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Det anvendes fra den 1. januar 2010 med undtagelse af artikel 1, stk. 1 og 5, og artikel 7, 23a og 23b."

Artikel 2

Denne beslutning anvendes fra den 3. september 2008.

Artikel 3

Denne beslutning offentliggøres i Den Europæiske Unions Tidende .

Artikel 4

Denne beslutning er rettet til medlemsstaterne.

Udfærdiget i Bruxelles, den […].

På Rådets vegne

Formand

[1] EFT L 184 af 17.7.1999, s. 23.

[2] EUT C […] af […], s. […].

[3] EUT C […] af […], s. […].

[4] EUT L 219 af 14.8.2008, s. 40.

[5] EFT 121 af 29.7.1964, s. 1977/64.

[6] EFT L 224 af 18.8.1990, s. 42.

[7] EFT L 184 af 17.7.1999, s. 23.